|  |
| --- |
|  |
| **ΕΛΛΗΝΙΚΗ ΔΗΜΟΚΡΑΤΙΑ** |
|  |

Αθήνα, 16 Σεπτεμβρίου 2021

**ΔΕΛΤΙΟ ΤΥΠΟΥ**

myAADE: Η νέα ψηφιακή πύλη για όλες τις συναλλαγές με την ΑΑΔΕ

Σε λειτουργία τέθηκε από σήμερα στο [**gov.gr**](http://gov.gr) η [**νέα ψηφιακή πύλη της Ανεξάρτητης Αρχής Δημοσίων Εσόδων, myAADE**](http://myaade.gov.gr)**.**

Πρόκειται για το νέο φιλικό ψηφιακό περιβάλλον, που αντικαθιστά το Taxisnet.

Μέσα από αυτό, μπορείτε εύκολα:

* να έχετε πρόσβαση σε **όλες τις ψηφιακές εφαρμογές της ΑΑΔΕ** (δηλώσεις φόρων, ρυθμίσεις, φορολογία ακινήτων και οχημάτων, ηλεκτρονικά βιβλία myDATΑ, κλπ), βρίσκοντας γρήγορα την υπηρεσία που σας ενδιαφέρει
* να διαχειριστείτε τον λογαριασμό και τα **στοιχεία επικοινωνίας** σας, να μεταβάλλετε **στοιχεία της επιχείρησής σας**
* να δείτε τις **οφειλές, πληρωμές και τις επιστροφές** σας και να πληρώσετε ή να ρυθμίσετε τις οφειλές σας
* να αποκτήσετε **ΑΦΜ** και **κλειδάριθμο**
* να υποβάλλετε **τα αιτήματά σας** ψηφιακά προς την αρμόδια υπηρεσία της ΑΑΔΕ (πιλοτική λειτουργία)
* να κλείσετε ψηφιακά **ραντεβού**με υπάλληλο της αρμόδιας υπηρεσίας της ΑΑΔΕ (προσεχώς)

Όπως δήλωσε ο Διοικητής της Ανεξάρτητης Αρχής Δημοσίων Εσόδων, Γιώργος Πιτσιλής, "με τη νέα ψηφιακή μας πύλη, συνδυάζουμε ψηφιακή ευφυία και συναισθηματική νοημοσύνη, με σκοπό οι ψηφιακές μας υπηρεσίες να σχεδιάζονται και να προσφέρονται στο κοινωνικό σύνολο, μέσα από την οπτική του πολίτη".

Συνδεθείτε τώρα, στο [**myaade.gov.gr**](http://myaade.gov.gr).

Περισσότερες πληροφορίες για το myAADE, [ΕΔΩ](https://www.youtube.com/watch?v=Ojtdc7N2S8U).

Περισσότερες πληροφορίες για τα Αιτήματά μου, [ΕΔΩ](https://www.youtube.com/watch?v=iCBdpxt25QM).